Едгар Лий Мастърс
Куни Потър

Превод от английски: Леда Милева, —

chitanka.info

Четиридесет акра от баща си наследих,

но като впрягах в работа от съмнало до мрак

жена си, двама сина, двете дъщери, имотът ми хиляда акра стана.

И пак не бях доволен,

за две хиляди акра почнах да мечтая.

Преминах през годините с тесла и плуг,

в безспирен труд; ограничавах своите желания и на

                жената, на синовете си, на дъщерите.

Не е прав чифликчията Хигби,

че съм умрял от пурите „Червен орел“.

Нагъвах топла пита и кафето си припряно гълтах

сред знойно пладне в жетвата усилна.

И затова, нестигнал шестдесет, достигнах гроба.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.